پنتاگون: نیجرده 4 آمریکا عسگری داعش طرفیندن اؤلدورولدو
پنتاگون، نیجرین جنوب-شرقینده بیر دئوره زامانی آمریکا و نیجر عسگرلرینی گمینه سالانلارین داعش عضوو ترویستلر اولدوغونو تصدیق ائتدیکلرینی بیلدیریب
آمریکا ساوونما ناظیرلیگی (پنتاگون)، نیجرین جنوب-شرقینده بیر دئوره زامانی آمریکا و نیجر عسگرلرینی گمین سالانلارین داعش عضوو ترویستلر اولدوغونو تصدیق ائتدیکلرینی بیلدیریب.
پنتاگون آفریقا ماساسی سؤزچوسو میشعل بالدانزا، 6 اوکتوبردا 4 آمریکا عسگرینین اؤلدورولدوگو سالدیرینین داعش طرفیندن حیاتا کئچیریلدیگینی قید ائدیب.
بالدانزا،
سالدیرینین" داعش طرفیندن ائدیلدیگینی تصدیق ائده بیلرم آنجاق سالدیری ایله باغلی آیرینتیلار سوروشدورما چرچیوهسینده اولدوغو اوچون بیلگی وئرمیرم". دئدی.
آمریکا مئدیاسینا دانیشان و آدی آچیقلانمایان بیر ساوونما مسئولو ایسه سالدیرینین 15 تروریست طرفیندن کئچیردیگینی ایرهلی سوردو.
آمریکا آفریقا گوجلری قوموتانلیغی (AFRICOM)، کئچن هفته آمریکان عسگرلرینین نیجر ایله مالی مرزینه یاخین بیر بؤلگهده قبیله لیدرلری ایله کئچیردیگی گؤروشمهدن قاییدارکن سالدیریا معروض قالدیغینی، سالدیریدا 3 آمریکا و 4 نیجر عسگرینین اؤلدورولدوگونو بیلدیرمیشدی.
داها سونرا، سالدیری زامانی ایتن بیر آمریکان عسگرینین داها جسدینه چاتیلمیشدی.
azb_Arab azb_Arab azb_Arab azb_Arab uig_Arab azb_Arab azb_Arab azb_Arab azb_Arab